Πολύ θερμή υποδοχή. Μας παρείχαν πλήρεις πληροφορίες για το σπίτι αλλά και για το χωριό και την περιοχή γενικότερα. Επισκεφθήκαμε το σπίτι 1 ζευγάρι και 2 παιδιά 14 και 15 ετών και μας βόλεψε αρκετά. Στο σπίτι βρήκαμε παραπάνω από όσα περιμέναμε, αναφορικά με μικροσυσκευές, απορρυπαντικά, οικιακά σκεύη κ.α. Πραγματικά νιώσαμε ότι η Τόνια ήταν μία γνώριμη φίλη μας και μας φιλοξένησε, παρόλο που τη βλέπαμε για πρώτη φορά. Το σπίτι ζεστό και οικείο σαν το σπίτι μας.
Το χωριό καταπληκτικό. Γραφικό, ήσυχο όμως παρέχει τα βασικά που χρειάζεται ένας επισκέπτης. Κοντά στα Χανιά και στο Ρέθυμνο και σε αρκετούς προορισμούς. Εξαιρετική εμπειρία. Τόνια και Νάτα σας ευχαριστούμε! Οφείλουμε σε εσάς τις όμορφες εμπειρίες, τις καταπλητικές εικόνες που αποκομίσαμε και την χαλάρωση και την ηρεμία που μας προσφέρατε μέσω της φιλοξενίας. Σίγουρα θα τα ξαναπούμε!